b"\n_START_ARTICLE_\nWattrelos\n_START_SECTION_\nHist\xc3\xb2ria\n_START_PARAGRAPH_\nLa ciutat existeix des de l'Edat Mitjana, ja se la menciona en documents de l'any 846, tot i que recents excavacions han trobes restes dels gals. Vivia de l'agricultura, impulsada pels diversos abats de Saint-Bavon. Posteriorment va passar a domini dels comtes de Flandes. _NEWLINE_Amb l'arribada de la Revoluci\xc3\xb3 Industrial, l'economia va passar a dependre del t\xc3\xa8xtil, sobretot del treball a domicili dels obrers. El moviment per reivindicar millores en les condicions de vida i salaris dels treballadors va iniciar-se el 1880 i va protagonitzar diverses vagues amb \xc3\xa8xit desigual. Els l\xc3\xadders sindicals van anar involucrant-se progressivament en la vida p\xc3\xbablica, arribant a l'alcaldia per potenciar reformes de car\xc3\xa0cter social. El fet d'estar tocant a B\xc3\xa8lgica provoc\xc3\xa0 que durant anys fos una vila de pas obligat per als contrabandistes de tabac\n_START_SECTION_\nCultura\n_START_PARAGRAPH_\nDestaca la festa major, el dia dels Berlouffes, de gran participaci\xc3\xb3 ciutadana, aix\xc3\xad com el carnaval, importat d'Alemanya. Com a monuments, l'esgl\xc3\xa9sia de Sainte-Th\xc3\xa9r\xc3\xa8se-de-l'Enfant-J\xc3\xa9sus \xc3\xa9s un dels principals atractius tur\xc3\xadstics, aix\xc3\xad com el paisatge bosc\xc3\xb3s."